અસંખ્ય વખત મેં એવું અવલોકન કર્યું છે કે લોકો તમારા પ્રામાણિક મત માટે પૂછતાં હોય છે, તે પણ પ્રામાણિક શબ્દ ઉપર ભાર મૂકીને, પરંતુ જયારે તમે તે ખરેખર આપો, ત્યારે તે તેનાં પ્રત્યે રક્ષણાત્મક બની જતાં હોય છે. પરંતુ ટીકા એ આપણા જીવનનું એક અગત્યનું અંગ છે અને આપણે તે હકારાત્મકતાથી કેવી રીતે લઇ શકાય તે શીખીને જ તે પ્રાપ્ત કરી શકીએ છીએ. જે લોકો ટીકાની સાથે વિવેકપૂર્ણ રીતે કામ લઇ શકે તેઓ પોતાનાં જીવનમાં સંઘર્ષનો અનુભવ ઓછો કરે છે અને તે જ્યાં પણ જાય ત્યાં સન્માન મેળવે છે. જો કે મેં આ વિષય ઉપર ભૂતકાળમાં લખ્યું છે, તેમ છતાં હું મારા મતને આજે એક અલગ સંદર્ભમાં રજુ કરીશ. ટીકા થતી હોય ત્યારે મનની શાંતિ જાળવી રાખવાના ત્રણ સોનેરી નિયમો આ રહ્યા. હવે ફરી વખત જયારે તમારે અસંમતીનો સામનો કરવો પડે, ત્યારે આ ત્રણ સિદ્ધાંતો ઉપર ચિંતન કરજો અને તમે મોટાભાગે તેનાંથી અવિચલિત રહી શકશો.